1. Барање 14-7430/1

1. Дали старателите на непридружувани деца странци во РСМ се поставени само од страна на ЈУ ЦСР Скопје или и од други ЦСР на територија на РСМ?

-При постапување со непридружувани деца-странци се поставуваат старатели за посебен случај обврска имаат да постапуваат вработените стручни лица од месно надлежните ЈУ МЦСР на територија на РСМ.

2. Дали старателите на непридружувани деца странци во РСМ се поставени само од редот на вработените лица во центрите за социјална работа? Ако одговорот е не, дали се исплаќа надомест на старателите кои не се вработени во ЦСР?

-За непридружувани деца странци за старатели може да се постават вработени стручни лица од ЈУМЦСР или блиски сродници на децата, и во двата случаеви надомест за старател е без надомест.

3. Дали роднини на непридружувани деца странци во РСМ или неповрзани лица кои пристигнуваат во иста група со детето можат да бидат назначени за старатели? Ве молиме, наведете во која ситуација се случува ова и колку пати во последните 5 години за старател е назначен роднина на непридружувано дете со наведување на информациите поединечно за секоја година: 2016, 2017, 2018, 2019 и 2020?

* Најчесто лицата со кои патуваат непридружуваните деца странци не поседуваат лична документација и од истата причина, како и фактот дека не се државјани на РСМ нема законска можност за поставување на старател на лице близок сродник или член од група со која лицето патува.

- Во 2019 година, едно лице е поставенo за старател на непридружувано дете странец.

4.Дали е обезбедена обука за старателите и дали истата е задолжителна? Дали е обезбедена посебна обука за старателите на деца жртви на трговија со луѓе? Кој ја спроведува обуката? Дали постои систем за дополнителна помош на работното место? (на пр. Правен совет или поддршка со тешки случаи).

- Стручните лица од ЈУ МЦСР согласно Законот се лиценцирани од страна на надлежна установа, која за истото е законски должна да спроведува обуки на стручните лица. Покрај задолжителните обуки стручните лица се вклучени и во други обуки на НВО, меѓународни организации и други институции. Стручните лица кои постапуваат со жртви на трговија со луѓе во текот на годината посетуваат дополнителни обуки кои се Законска обврска. Во стручниот тим кој постапува покрај останатите профили вклучен е и правник, кој е задолжен за давање на правен совет. Одлуките кои се носат се донесени од страна на целиот стручен тим.

5. Какви мерки за контрола на квалитетот и одговорноста се воспоставени зa надзор на работата на старателите (на пр. Барања за известување, ревизии, итн.).

 Согласно Законот за семејство старателите се должни старателската функција  да ја вршат совесно и договорно и за своето постапување да доставуваат редовни извештаи до надлежниот орган за старателство.

- Работата на старателите е контролирана согласно Законот. Имено, старателот како стручно лице вработено во Центарот за социјална работа првично одговара пред координаторот на одделот, потоа пред раководител/директор. На барање старателот е должен да достави старателски извештај за својата работа. Во Центарот е формирана в внатрешна ревизија која согласно план и програма води контрола на работата на стручните работници.

6. Колку долго ги чувате информациите за детето и податоците за старателството врз истото? На кој начин вршите заштита на овие податоци и приватноста на детето?

Податоците  за старателите и за лицата под  старателство се чуваат согласно Законот за архивски материјал  и Законот за заштита на лични податоци.  Досието на корисниците во Центарот е тајна на Центарот и истите се чуваат во посебни досиеја до кои што има ограничен пристап. Согласно планот и програмата за архивско работење предметите кои се однесуваат на старателство на деца се со траен рок на чување.

7.Колку време е потребно да се назначи старател откако ќе се идентификува дете кое има потреба од старател / законски застапник?

Постапката за ставање на дете под старателство и итна и треба да се заврши

во најкраток рок за да се заштитат правата и интересите на детето односно веднаш по идентификување на непридружувано дете странец се назначува старател за посебен случај.

8. Дали истиот старател го придружува детето додека не стане полнолетно?

* Старателот ги штити правата и интересите на детето, го застапува и придружува до надлежни институции до негово полнолетство.

9. Во последните 5 години во колку предмети е променет назначениот старател на непридружувано дете странец? Ве молиме, наведете ги информациите поединечно за секоја година: 2016, 2017, 2018, 2019 и 2020?

* Согласно евиденцијата која ја води Службата за социјално вклучување на лица во ризик во текот на 2020 година е направена промена на старател во еден предмет поради промена на обликот на згрижување на детето.

10. Ако има промена на старател (на пример, детето се преместува на друга локација), како функционира предавањето на новиот старател?

* Предавањето на нов старател се врши по претходна најава и изготвена документација. Предавањето се врши со записник за примопредавање од еден на друг старател, решение за старател и друга потребна документација.

1. Дали има програми што ја продолжуваат поддршката на старателот откако детето ќе наполни 18 години?

По влезот на лицето во државата започнува процес на рана интеграција согласно програма. За лицата кои подолго престојуваат постои Програма за интеграција. Согласно наведеното непридружуваните деца се вклучени во процес на рана интеграција по што продолжува и по нивната 18 годишна возраст. Вклучувањето во програмите за помош и поддршка се поврзани со статусот кој го има детето/лицето.

1. Колку пати во последните 5 години е поднесен приговор/жалба против старателот од страна на непридружувани деца странци во РСМ и кој е бројот на приговори/жалби од страна на непридружувани деца странци за секоја година поединечно: 2016, 2017, 2018, 2019 и 2020?

Не се регистрирани поднесени приговори/жалби против старателот од страна на непридружуваните деца странци до сега.

1. Да ли децата можат да побараат промена на старателот? Колку пати е искористено ова право?

-.Децата можат да побараат промена на старател, но истото досега не е регистрирано.

1. Да ли детето може да побара назначување на маж/жена за старател ?

-Непридружуваните деца можат да побараат да им биде назначен старател од конкретен пол.

1. Да ли постои механизам кој ќе овозможи на старателите /законските застапници да контактираат со старатели/законски старатели во земји членки на ЕУ или трети земји (на пример, ако детето се пресели)? Ако одговорот е да, дали се користат овие механизми во пракса?

Не постои механизам кој овозможува старателот да контактира со старател/законски застапник во земји-членки на ЕУ или трети земји.

1. Ве молиме да ни дадете информација за прашањата во следната табела:

|  |  |
| --- | --- |
| **Информација за:** | **Статистика до 30.09.2020** |
| Број на непридружувани деца странци во РСМ (разделени по пол-колку од нив женски, колку машки) | 56 НДС машки  ПТЦ Винојуг Гевгелија |
| Вкупен број на старатели/законски застапници со најмалку едно дете без придружба (распределени по пол на децата) | 1. старател – М-13, Ж-1 2. старател – М-5 3. старател – М-6 |
| Просечен број на деца доделени на еден старател/законски застапник | Не повеќе од 3 во моментот, на годишно ниво бројот на деца доделени на старател е поголем |
| Просечно време за назначување на старател/законски застапник по идентификација на дете без придружба:  А)Помалку од една недела  Б)Помеѓу една недела и еден месец  В)Повеќе од еден месец | А) Помалку од една недела |
| Дали привремен старател се повикува кога дете кое се претпоставува дека е без придружба е идентификувано на граница | Да |
| Дали привремен старател е присутен за време на првото интервју за идентификација на дете без придружба со претставниците на МВР | Да. При идентификација или сомнение за дете без придружба се вклучува стручно лице од Центар за социјална работа. |